Diari Oficial de la Generalitat Valenciana


Sumari del DOGV 3669, del 19-01-2000 (2000/288)

RESOLUCIÓ de 10 de gener del 2000, del secretari general de la Conselleria de Sanitat, per la qual s’ordena la publicació de les bases per a la contractació temporal de nou places de farmacèutics d’àrea dependents de la Conselleria de Sanitat.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3669

Data del DOGV
:   19-01-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/288


Data del document
:   10-01-2000

Organisme emissor
:   Conselleria de Sanitat

Tipus de document
:   Resolució

Correcció d'errades

 Descriptors 

:   * concurs administratiu
    * farmacèutic
    * treball temporal

RESOLUCIÓ de 10 de gener del 2000, del secretari general de la Conselleria de Sanitat, per la qual s'ordena la publicació de les bases per a la contractació temporal de nou places de farmacèutics d'àrea dependents de la Conselleria de Sanitat. [2000/A288]
  
En la reunió extraordinària de la Mesa Sectorial, celebrada el dia 21 de desembre de 1999, s'aprovaren les bases per a la contractació temporal de nou places de farmacèutic d'àrea dependents de la Conselleria de Sanitat.
  
En virtut del que es va acordar i d'acord amb les competències atribuïdes pel Decret 87/1999, de 30 de juliol de 1999, del Govern Valencià, pel qual s'aprova el Reglament Orgànic i Funcional de la Conselleria de Sanitat, resolc:
  
Publicar les bases per a la contractació temporal de nou places de farmacèutics d'àrea dependents de la Conselleria de Sanitat.
  
València, 10 de gener del 2000.- El secretari general: Roberto Roig Oltra.
  
Bases per a la contractació temporal
  
de nou places de farmacèutic d'àrea
  
dependents de la Conselleria de Sanitat
  
La Llei 6/1998, de 22 de juny, de la Generalitat Valenciana, d'Ordenació Farmacèutica de la Comunitat Valenciana, preveu l'existència de serveis farmacèutics en les àrees de salut, que funcionaran, d'acord amb l'article 43 d'aquesta llei, sota la responsabilitat d'un farmacèutic o farmacèutica.
  
Resulta necessari, per tant, que aquests serveis d'àrea es posen en funcionament d'immediat, a l'objecte de millorar i garantir l'atenció farmacèutica en l'àmbit de l'atenció primària. És per això convenient que la provisió dels llocs de treball es faça mitjançant contractació temporal, que dota el procés de l'agilitat i immediatesa necessària.
  
Primera. Característiques generals
  
1.1 Incompatibilitats
  
No es podrà comptabilitzar l'exercici temporal de la plaça amb un segon lloc de treball, càrrec o activitat en el sector públic, llevat dels supòsits excepcionals que preveuen les disposicions vigents en matèria d'incompatibilitat i el que disposa la Llei 6/1998.
  
1.2 Retribucions
  
Les previstes segons l'Acord de 15 de desembre de 1998, del Govern Valencià (DOGV 3.408, de 8 de gener de 1999).
  
1.3 Adscripció i funcions
  
Als serveis farmacèutics de les àrees de salut dels quals depenguen segons l'article 40 i següents de la Llei 6/1998, de 22 de juny, d'Ordenació Farmacèutica de la Comunitat Valenciana.
  
Segona. Requisits dels aspirants
  
2.1 Ser espanyol o nacional d'algun dels estats membres de la Unió Europea o algun dels països que hagen subscrit un tractat internacional, en els termes establits en la disposició addicional única de la Llei 17/1993, de 23 de desembre, sobre l'accés a determinats sectors de la funció pública dels nacionals dels altres estats membres de la Unió Europea.
  
2.2 Tenir fets díhuit anys i no haver arribat a l'edat de jubilació.
  
2.3 Estar en possessió del títol de llicenciat en Farmàcia.
  
2.4 No trobar-se inhabilitat per a l'exercici professional o per a l'exercici de funcions públiques, ni separat mitjançant expedient disciplinari del servei de qualsevol de les administracions públiques o de la Seguretat Social.
  
Els aspirants hauran d'acreditar el compliment dels requisits en el moment de presentar la sol·licitud i mantenir-se en el moment de la contractació temporal.
  
Tercera. Documentació
  
3.1 Juntament amb la instància (annexo II), s'aportarà la documentació acreditativa valorable a l'efecte de barem (annex III), així com el quadre d'autobaremació (annex IV) degudament emplenat, en el qual es farà referència exclusivament als epígrafs que preveu.
  
Seran rebutjades les sol·licituds que no estiguen acompanyades de l'autobarem corresponent.
  
3.2 La documentació aportada juntament amb la instància haurà de presentar-se degudament compulsada.
  
3.3 Aquells aspirants que hagen superat el límit establit per la comissió qualificadora hauran d'exposar una memòria d'ús racional del medicament per dur-la a terme en una àrea de salut. En aquest supòsit, i a fi d'elaborar la memòria, es notificarà als aspirants preseleccionats amb l'antelació suficient.
  
Quarta. Termini i lloc de presentació
  
- Termini: 20 dies des de la publicació en el Diari Oficial de la Generalitat Valenciana.
  
- Lloc de presentació:
  
· Serveis centrals de la Conselleria de Sanitat
  
46248 València: carrer del Misser Mascó, 31.
  
· Direccions territorials i Gerència d'Àrea d'Alcoi
  
03652 Alacant: carrer de Girona, número 26.
  
12617 Castelló de la Plana: plaça Hort dels Corders, número 12.
  
46537 València: Gran Via de Ferran el Catòlic, número 74.
  
03328 Alcoi: avinguda del País Valencià, número 33.
  
Cinquena. Comissió qualificadora
  
La comissió serà paritària i estarà composta per cinc representants de la Conselleria de Sanitat i cinc representants dels sindicats components de la Mesa Sectorial de Sanitat.
  
Les normes de funcionament d'aquesta comissió es regiran per allò que estableix per als òrgans col·legiats la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Seu de la comissió qualificadora:
  
A l'efecte de comunicacions i altres incidències, la comissió qualificadora tindrà la seu als serveis centrals de la Conselleria de Sanitat (carrer del Misser Mascó, número 31, 46705 València.
  
ANNEX I
  
Llocs oferits
  
Centre de treball
  
Unitat de Gestió - Àrea 1
  
Unitat de Gestió - Àrea 4
  
Unitat de Gestió - Àrea 5 i 6
  
Unitat de Gestió - Àrea 8
  
Unitat de Gestió - Àrea 10
  
Unitat de Gestió - Àrea 12
  
Unitat de Gestió - Àrea 15 i 16
  
Unitat de Gestió - Àrea 19